Rafi-drakitra
Ny antsoina hoe rafi-drakitra (amin’ny teny anglisy: file system) dia natao hamehezana ny fomba famakiana ary fitahirizana ny angona. Raha tsy nisy rafi-drakitra ny kapila mateza dia ho vatan'angona tsy ahitana ny lohan-tsingan'angona sy ny vodin-tsingan'angona ny fitaovam-pitahirizan'angona. Mora hita ny angona voalamina ary mitondra anarana. Ny fananana rafitra ao amin'ny fitahirizana rakitra dia ahafahana mamantatra ny singan'angona haingana kokoa.

Maro ireo karazana rafi-drakitra. Samy manana ny lôjikany ary ny firafiny izy ireo. Natao hanaovana fampiharana (application) manokana ny rafi-drakitra sasany. Ohatra, ny rafi-drakitra ISO 9660 dia natao ho ampiasaina amin'ny kapila CD.

Tantara 

Nanjavona tsikelikely nanomboka tamin'ny taona 1970 ny karatra lavadavahana, ary nipoitra ireo vondrona fahana-fivoahana arak'andriamby ary ireo diskety valo intsa ary koa ireo arika fitahirizana mateza kokoa

Tamin'ny 1964 dia ny DECtape izay namboarin'ny orinasa DEC dia ahatahirizana angona amin'ny bandy arak'andriamby fa tsy amin'ny karatra lavadavahana.

Karazana rafi-drakitra

Rafi-drakitra amin'ny arika Flash 
Ny  Rafi-drakitra amin'ny arika flash (na flash file system) dia mandraharaha ny fepetra ary ny mahatokana ireo fitaovana mampiasa arika flash.

Rafi-drakitra amin'ny tambajotra 
Ny  Rafi-drakitra amin'ny tambajotra na network file system dia rafi-drakitra miasa toa mpanjifa ho ana prôtôkoly ahafaha-mampiasa rakitra ary manome fahafaha-mampiasa ny rakitra eo amina lohamilina. Ny ohatra rafi-drakitra amin'ny tambajotra dia ireo mpanjifa ho an'ny prôtôkôly NFS, AFS na SMB, ary mpanjifa toa rafi-drakitra ho an'i FTP ary WebDAV.

Rafi-draki-kapila zaraina 
Ny rafi-draki-kapila zaraina dia rafi-draktira ahitana milina (matetika lohamilina) manana aksesy amin'ny zana-drafi-kapila ivelany (matetika SAN). Ny rafi-drakitra dia mandidy mikasika ny fampiasana ny zana-drafitra, mba tsy hitrangan'ny fifandonana an-tsoratra. Ohatr'izany dia ireo GFS2 a'i Red Hat, GPFS an'i IBM, SFS ho an'i DataPlow.

Ireo rafi-drakitra

Jereo koa 
 Kapila mateza
 Compact disc

Fitaovam-pitahirizan'angona